KTB โบรกฯแนะสะสมลุ้นผลงานปีนี้กำไรโต 39%เป้าหมาย 21.90 บาท
KTB โบรกฯแนะสะสมลุ้นผลงานปีนี้กำไรโต 39%เป้าหมาย 21.90 บาท
12 ก.ค. 2561

บล.ไอร่า ระบุในบทวิเคราะห์วันนี้(12ก.ค.)ว่า ธนาคารกรุงไทย จำกัด (มหาชน) หรือ KTB แม้คาดสินเชื่อจะเติบโตไม่โดดเด่นเมื่อเทียบกับคู่แข่งในระดับเดียวกัน แต่ภายใต้นโยบายของ KTB ที่ต้องการปรับลดสินเชื่อที่มีความเสี่ยง เช่น สินเชื่อโรงสี และสินเชื่อสหกรณ์ เป็นต้น ทำให้คาดกำไรสุทธิเติบโตโดดเด่น โดยคาดจากสำรองหนี้ 32,000 ล้านบาท ลดลงจาก 44,000 ล้านบาท เมื่อปี’60 (รวมสำรองหนี้ EARTH จำนวน 12,000 ล้านบาท)
ขณะที่ KTB ตั้งเป้าหมายสำรองหนี้ในปี’61 ไม่เกิน 30,000 ล้านบาท ทำให้คาดกำไรสุทธิ +39% อยู่ที่ประมาณ 31,100 ล้านบาท
คาดเงินปันผล 0.89 บาท/หุ้น หรือคิดเป็น Dividend Yield ประมาณ 5.12% คาดผลประกอบการยังมี Upside หากการประมูลขายที่ดิน AQ สำเร็จ คาด KTB มีกำไรพิเศษ 8,500 ล้านบาท (EPS ประมาณ 0.60 บาท) คาดเพิ่ม Target Price อีก 0.40 บาท อย่างไรก็ตามยังไม่ได้รวมไว้ในประมาณการ ประเมินราคาเป้าหมายที่  21.90 บาท